Päätepuskin

Päätepuskin on laite, joka ehkäisee junien ja muiden rautateiden kulkuneuvojen liikkeen jatkumista raiteen loppupäästä eteenpäin. 

Päätepuskimen mitoitus on riippuvainen osittain rautatien käyttämien kytkinten tyypistä kytkimen ollessa ensimmäinen osa, joka osuu päätepuskimeen törmäyksessä. Päätepuskin-käsite (englanniksi buffer stop) on brittiläistä alkuperää, koska Ison-Britannian rautatiet käyttävät enimmäkseen puskuri- ja ruuvikytkimiä kulkuneuvojen välillä.

Tyypit 
Päätepuskimesta on kehitetty useita erilaisia muunnelmia. Ne eroavat toisistaan riippuen kytkimen tyypistä ja käyttötarkoituksesta.

 Päätepuskimet, jotka estävät junan kiipeämisen päätepuskimen yli. Nämä ovat tärkeitä etenkin matkustajaliikenteen rautateillä, koska kiipeämisen estimet ehkäisevät vaunujen nousua päätepuskimen yli törmäyksessä. 
 Päätepuskimet nivelliittimelle ja SA3-kytkimelle (sijoitetaan yleensä kahden kiskon väliin) 
 Päätepuskimet perinteisillä puskureilla, jotka ovat kummallakin puolella 
 Hydrauliset päätepuskimet 
 Kitkaan perustuvat päätepuskimet (pultattu kiinni raiteeseen) 

Jos päätepuskimen takana on ylimääräistä tilaa, siinä on yleensä karanneen junan pysäyttämiseen suunniteltua hiekkaa tai muuta painolastia.Yksi tällainen onnettomuus tapahtui, kun Lontoon metron Northern Linen juna meni päätepuskimen läpi Moorgaten asemalla vuonna 1975.

Liike-energian imeminen 
Juna siirtää, pääosin massansa vuoksi, valtavan määrän liike-energiaa törmäyksessä päätepuskimeen.Jäykät päätepuskimet kestävät vain todella pienen nopeuden törmäykset (lähes paikallaan olevien junien törmäykset). Suorituskyvyn parantamiseksi  tarvitaan tapa hävittää tämä energia kokoonpuristumalla tai kitkalla. Rawie-yhtiö kehitti monia liike-energiaa imeviä päätepuskimia Frankfurt am Mainin vuoden 1902 päätepuskinonnettomuuden seurauksena. Ramsomes & Rapier kehitti samankaltaisia hydraulisia päätepuskimia Yhdistyneessä kuningaskunnassa.

Dowty-hidastimet 
Kun halutaan hidastaa tai pysäyttää liikkuva juna ilman kiinteää päätepuskinta, voidaan käyttää Dowty-hidastimia. Ne puristuvat ylöspäin pyöriä vasten ja voidaan kytkeä pois valinnaisesti tarpeen vaatiessa.

Esimerkki 

 Rajan junavarikko Teheranissa 
 Pysäytysnopeus: 20 km/h     
 Pysäytysmatka: 20 m

Pyöränpysäytin 
Pyöränpysäytintä eli vaununpysäytintä käytetään pysäyttämään pieni määrä kevyitä vaunuja varastointiraiteilla tai yksittäisten vaunujen kiilaamiseksi matalilla tasoilla.

Onnettomuuksia 

 22. lokakuuta 1895 Gare Montparnassessa, Pariisissa, Ranskassa: pikajuna ajoi päätepuskimen läpi ja putosi alapuolella olleelle kadulle.
 4. huhtikuuta 1901 Litgow Zig Zagin rautatien korkeimmassa kohdassa: junan hallinta menetettiin 2,381% kaltevuudessa, ja se meni päätepuskimen läpi, ja veturi jäi roikkumaan Ida Falls Gullylle, josta olisi ollut 61 metrin pudotus.
 Vuonna 1902 Frankfurt am Mainissa, Saksassa: vakava päätepuskimeen törmäys inspiroi monien Rawien energiaa imevien päätepuskinten kehityksessä.
 27. heinäkuuta 1903 Glasgow'n St Enochissa: 16 kuoli ja 27 loukkaantui.
 Vuonna 1948: dieseljuna ajoi päätepuskinten läpi Los Angelesissa. 
 15. tammikuuta 1953 Unionin asemalla, Washington (DC):ssä: PRR 4876:n vetämä Federal Express #173 -juna meni päätepuskimen läpi, ajoi asemarakennuksen väenpaljouteen ja putosi lattian läpi. Reiän päälle rakennettiin väliaikainen lattia tulevaa Dwight D. Eisenhowerin käyttöönottotilaisuutta varten. Tämän jälkeen veturi paloiteltiin kolmeen osaan ja kuljetettiin Altoonaan, Pennsylvaniaan korjattavaksi.
 Vuonna 1972: BART-juna meni päätepuskinten läpi automaattisen liikenteenohjauksen vian vuoksi.
 28. helmikuuta 1975 Moorgaten maanalaisen radan törmäys: 43 kuoli ja 74 loukkaantui; päätepuskimeen törmäyksestä tuli paljon pahempi, koska pienikokoinen metrojuna ajoi suuren tunnelin umpikujaan. Tunnelia käytettiin myös täysikokoisen pintajunakaluston säilyttämiseen, mikä mahdollisti pienemmän junan menemisen lyttyyn tunnelissa.
 13. huhtikuuta 1978 Budapestissa, Unkarissa: lähijuna meni päätepuskimen läpi ja törmäsi asemarakennukseen jarrujen pettämisen vuoksi. 16 kuoli ja 25 loukkaantui.
 8. marraskuuta 1986 Hua Lamphongissa, Bangkokissa, Thaimaassa: 5 kuoli ja 7 loukkaantui, kun miehittämätön juna törmäsi päätepuskimeen 50 km/h nopeudessa.
 8. tammikuuta 1991 Cannon Streetin aseman raideliikenteen törmäys Lontoossa: 2 kuoli ja yli 200 loukkaantui, kun lähijuna törmäsi päätepuskimeen.
 11. heinäkuuta 1995 Largsin rautatieasemalla, Skotlannissa: Class 318 -sähkömoottorijuna meni päätepuskimen läpi.
 24. heinäkuuta 2001: ScotRailin lähijuna törmäsi päätepuskimeen, kun sitä oltiin vetämässä Edinburgh Waverleyhin. Seitsemän henkilöä loukkaantui..
 26. lokakuuta 2006 Kuala Lumpurissa, Malesiassa: Star LRT:n juna meni kääntöraiteen päätepuskinten läpi ja päätyi roikkumaan kadun ylle. Junassa ei ilmeisesti ollut matkustajia.
 21. joulukuuta 2009 Zagrebissa, Kroatiassa: lähijunavuoro 5100 Sisak Capragista tötmäsi laiturin päätepuskimeen. Syynä oli veturin jarrujen pakkasnesteen jäätyminen johtuen äärimmäisen kylmästä ulkolämpötilasta (alueen ilmastoon nähden) eli 22 asteen pakkasesta. Junan nopeus oli onneksi vain 15-20 km/h. Junassa olleista 60 henkilöä, mukaan lukien veturinlujettaja, loukkaantui, seitsemän heistä vakavasti, mutta laiturilla olijat eivät loukkaantuneet. Veturinkuljettaja varoitti laiturilla olleita ihmisiä huutamalla ikkunasta, että jarrut ovat hajonneet, ja juna tulee törmäämään laiturin päähän.
4. tammikuuta 2010 Helsingin päärautatieasemalla Suomessa: Neljä Intercity-junan vaunua törmäsi n. 20-30 kilometrin tuntivauhdilla laiturin 13 betoniseen päätepuskimeen ja jatkoi Holiday Inn -hotellin toimistosiiven toiseen ja kolmanteen kerrokseen. Yksi junassa ollut työntekijä loukkaantui, mutta vakavilta henkilövahingoilta vältyttiin.
 25. heinäkuuta 2010 Stavorenin rautatieasemalla, Alankomaissa: Huoltojuna törmäsi päätepuskimeen yksiraiteisella pääteasemalla. Juna meni pienen kaupan läpi ja pysähtyi sen takana olevalle aukiolle. Vain kaksi junassa olleesta neljästä ihmisestä loukkaantui. Onnettomuus sattui myöhään yöllä, kun matkustajaliikenne oli jo lähes päättynyt. Syytä tutkitaan.
 1. tammikuuta 2011 Malmössä, Ruotsissa: X 2000 -juna peruutti päätepuskimeen, ja viimeinen vaunu nousi ratajohdon yli. Kuljettaja oli ainut junassa ollut henkilö, ja hän selvisi lievällä loukkaantumisella.
 2. maaliskuuta 2011 San Franciscon neljännellä ja King Streetin asemalla, Californiassa: Caltrainin lähijunan pysäyttäminen epäonnistui ja se törmäsi päätepuskimeen. Useita henkilöitä loukkaantui lievästi.
 9. toukokuuta 2011 Hobokenin terminaalissa, New Jerseyssä: Porth Authority Trans-Hudsonin metrojuna törmäsi päätepuskimeen. Ainakin 34 loukkaantui muttei vakavasti. Törmäys johtui kuljettajan virheestä ja nopeudenhallintajärjestelmän puutteesta.
 22. helmikuuta 2012 Buenos Airesissa, Argentiinassa: lähijuna törmäsi päätepuskimeen eräällä Buenos Airesin rautatieasemalla aamuruuhkassa. Onnettomuudessa kuoli 51 ja loukkaantui yli 700 ihmistä, ja se oli Argentiinan pahin raideliikenteen turma 30 vuoteen. Päätepuskimet eivät olleet liike-energiaa imeviä.
 15. tammikuuta 2013 Saltsjöbadenissa, Ruotsissa: Siivoja laittoi nelivaunuisen sähkömoottorijunan vahingossa liikkeelle, kun hän oli siivoamassa sitä Neglingen varikolla. Se saavutti 80 km/h:n nopeuden, tuhosi päätepuskimen ja törmäsi pieneen kerrostaloon 25 metrin päässä raiteen päästä. Siivooja loukkaantui vakavasti.
 31. tammikuuta 2013 Brisbanessa, Australiassa: Junan jarrutus epäonnistui Clevelandin pääteasemalla. Juna meni päätepuskimen läpi asemarakennukseen aiheuttaen lukuisia lieviä loukkaantumisia.
 15. huhtikuuta 2013 Wellingtonissa, Uudessa-Seelannissa: Matangin sähkömoottorijunan pysäyttäminen epäonnistui Mellingin rautatieasemalla, ja se törmäsi päätepuskimeen. Kukaan ei tiettävästi loukkaantunut.
 Marraskuussa 2013: Class 221 Virgin -juna ajoi päätepuskimen läpi Chesterissä, mikä aiheutti lieviä vammoja ja yksi mies joutui sairaalaan tarkastettavaksi..
 24. maaliskuuta 2014 Chicagossa, Yhdysvalloissa: Chicago Transit Authorityn matkustajajuna meni päätepuskimen läpi O'Haren metroasemalla. Kahdeksanvaunuisen junan ensimmäinen vaunu meni osittain ylös liukuportaita ja 32 henkilöä loukkaantui.
 20. maaliskuuta 2015 Uttar Pradeshissa, Intiassa: Janata Express -juna Dehradunista Varanasiin suistui raiteilta Bachrawanin lähellä aiheuttaen vähintään 58 kuolemaa ja 150 loukkaantumista. Kuljettaja kertoi radiossa jarrujen hajonneen, joten hän ei saanut junaa pysäytettyä. Juna alkoi liukua ja meni Bachrawanin päätepuskimen läpi.
 26. huhtikuuta 2015 Kairossa, Egyptissä: Kairon metron juna törmäsi päätepuskimeen Abassian asemalla linjalla 3. Juna törmäsi, kun se oli tulossa huollosta sivuraiteelta takaisin pääraiteelle. Kuljettaja loukkaantui, mutta matkustajia ei loukkaantunut.
 28. kesäkuuta 2015 Mumbaissa, Intiassa: Paikallisjuna törmäsi päätepuskimeen Churchgaten aseman raiteella 3, ja onnettomuudessa loukkaantui kuusi ihmistä. Hydraulinen päätepuskin oli epäkunnossa, joten juna ylitti laiturin reunan.
 17. syyskuuta 2015 Lontoossa, Yhdistyneessä kuningaskunnassa: Thameslinkin juna törmäsi päätepuskimeen King's Crossin aseman raiteella 11 klo 12:18. Juna oli ollut vedettävänä asemalle hitaalla nopeudella törmäyksen sattuessa. Viidellä ihmisellä todettiin lieviä vammoja ja kaksi joutui sairaalaan.
 9. huhtikuuta 2016 Karlstadissa, Ruotsissa: Tilausjuna peruutti päätepuskimeen Karlstadin päärautatieaseman raiteella 20 klo 14:50. Viimeinen vaunu nousi päätepuskimen yli ja pysähtyi viiden metrin päähän läheisestä lähikaupasta. Onnettomuusjunassa ei ollut matkustajia, mutta henkilökunnan jäsen loukkaantui lievästi.
 29. syyskuuta 2016 Hobokenissa, New Jerseyssä, Yhdysvalloissa: NJ Transitin Pascack Valley -linjan lähijuna, joka oli saapumassa Hobokenin terminaaliin, meni päätepuskimen läpi raiteella viisi klo 8:45. Juna jatkoi väenpaljouden läpi ja törmäsi asemarakennuksen seinään aiheuttaen suurta rakenteellista vahinkoa. Yksi henkilö kuoli ja yli 100 loukkaantui.
 28. heinäkuuta 2017 Barcelonassa, Espanjassa: Junan pysäyttäminen Francian asemalle epäonnistui, joten se törmäsi päätepuskimeen. Onnettomuus tapahtui klo 7:15, kun juna oli kulkenut Sant Vicenc de Cladersin kylästä noin 60 km Barcelonan lounaisosaan. 54 henkilön kerrottiin loukkaantuneen.
 22. tammikuuta 2018 Sydneyssä, Australiassa: 16 henkilöä loukkaantui junan törmättyä radan päässä olevaan päätepuskimeen Richmondin rautatieasemalla läntisessä Sydneyssä noin klo 10.

Lähteet

Aiheesta muualla 

Rautatieinfrastruktuuri
Pages with unreviewed translations